stanford-oval/wikipedia huggingface dataset:
Share Ilves

Share Ilves ry on Tampereen Ilveksen kannattajatukiyhdistys. Yhdistys on perustettu kesällä 2010. Yhdistyksen tavoitteena on hankkia omistusta ja päätösvaltaa Ilves-Hockey Oy:stä sekä tukea joukkueen ja organisaation toimintaa ja lisätä Ilveksen näkyvyyttä ja kannustusta. Vuonna 2013 Ilves Forever ry laukkautti toimintansa ja sen jäsenet sekä omaisuus siirrettiin Share Ilves ry:n omistukseen. Syyskuussa  Share Ilves ry tiedotti omistavansa 1175 Ilves-Hockey Oy:n osaketta.
Satraappi (patafysiikka)

Satraappi on ’patafysiikan edistämisessä kunnostautunut henkilö. Satraappeja valitsee ranskalainen Collège de ’pataphysique -ryhmittymä. Kuuluisia satraappeja ovat esimerkiksi Marcel Duchamp, Man Ray, Umberto Eco ja Jean Baudrillard.
Seals and Crofts

Seals and Crofts vuonna 1975.
Seals and Crofts oli yhdysvaltalainen 1970-luvun soft rock -duo, jonka tunnetuimmat kappaleet olivat ”Summer Breeze” (1972), ”Diamond Girl” (1973) ja ”Get Closer” (1976). Niistä jokainen ylsi kuudennelle tilalle Billboard Hot 100 -singlelistalla. Yhtyeen jäsenet olivat James Eugene ”Jim” Seals (1941 - 6. kesäkuuta 2022) ja Darrell George ”Dash” Crofts (s. 1938). Duo hajosi vuonna 1980 mutta teki paluun vuosina 1991–1992 ja 2004, jolloin se julkaisi viimeiseksi jääneen albuminsa Traces.
Yhtyeen jäsenet tunnettiin bahai-uskon harjoittajina. Seals and Crofts julkaisi vuonna 1974, pian Roe vastaan Wade -oikeudenkäynnin jälkeen, aborttia vastustavan albumin Unborn Child, jonka nimikappaletta konservatiiviset radioasemat soittivat paljon mutta monet liberaalit asemat eivät lainkaan. Kappale aiheutti myös abortin puolustajien mielenilmauksia duon esiintymisten yhteydessä.
Yhdysvaltalainen videobloggari ja musiikkiammattilainen Rick Beato nimesi YouTube-videollaan maaliskuussa 2021 Seals and Croftsin laulun ”Summer Breeze” kaikkien aikojen neljän parhaan laulaja-lauluntekijän tekemän kappaleen joukkoon. Muut kolme olivat Gordon Lightfootin ”Carefree Highway”, Bob Dylanin ”The Times They Are a-Changin’” ja Joni Mitchellin ”Both Sides Now”.
Albumit

1969: Seals and Crofts
1970: Down Home
1972: Summer Breeze
1972: Year of Sunday
1973: Diamond Girl
1974: Unborn Child
1975: I’ll Play for You
1976: Sudan Village
1976: Get Closer
1977: One on One (musiikkia elokuvaan Yhden miehen peli)
1978: Takin' It Easy
1980: The Longest Road
2004: Traces
Shadow of the Day

| ”Shadow of the Day” Linkin Park |
| --- | --- | --- |

Singlen tiedot
 Albumilta: Minutes to Midnight
 Julkaistu: 12. marraskuuta 2007
 Tuottaja(t): Rick Rubin Mike Shinoda
 Tyylilaji: alternative rock
 Kesto: 04.16
 Levy-yhtiö: Warner Brothers Records
Linkin Parkin muut singlet
| ”Bleed It Out” 2007 | ”Shadow of the Day” 2007 | ”Given Up” 2008 |
Shadow of the Day on kappale Linkin Parkilta. Se on kolmas single yhtyeen kolmannelta, vuonna 2007 julkaistulta studioalbumilta, Minutes to Midnightilta. Single julkaistiin maailmanlaajuisesti 12. marraskuuta 2007. "Shadow of the Day" -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.
Kappale soi myös vuonna 2008 Pekingin olympialaisissa. Kappaleen musiikkivideo voitti parhaan rock-videon palkinnon vuoden 2008 MTV Video Music Awardsissa ja oli ehdolla parhaasta ohjauksesta.
Kappaleessa yhtyeen laulaja Chester Bennington soittaa myös kitaraa. Tämä ei ole ensimmäinen kappale, jossa Bennington soittaa kitaraa, sillä "It's Goin' Down" -kappaleessa Bennington soittaa kitaraa Linkin Parkin ja Fort Minorin yhteisissä live-esiintymisissä.
Listasijoitukset

"Shadow of the Day" debytoi Billboardin Hot 100-listan sijalla 89, ja oli parhaimmillaan sijalla 15. Modern Rock Tracks -listalla kappale oli parhaimmillaan toisena ja myös useilla muilla Billboardin listoilla kärkikymmenikössä. Kappale sai paljon suosiota monessa maassa. Se kipusi top 20:een yli 15 maassa, mm. Australiassa (15.), Kanadassa (12.), Portugalissa (18.), Ranskassa (20.), Ruotsissa (20.), Saksassa (13.), Sveitsissä (11.) ja Uudessa-Seelannissa (13.). Kaikesta huolimatta kappale menestyi Britanniassa varsin huonosti, oltuaan parhaimmillaan sijalla 46.
Sengoku-kausi

Paleoliittinen kausi
Jōmon-kausi
Yayoi-kausi
Yamato-kausi
Kofun-kausi
Asuka-kausi
Nara-kausi
Heian-kausi
Kamakura-kausi
Kenmu-restauraatio
Muromachi-kausi
Nanboku-chō-kausi
Sengoku-kausi
Azuchi-Momoyama-kausi
Nanban-kaupan kausi
Edo-kausi
Bakumatsu
Meiji-kausi
Taishō-kausi
Japani I maailmansodassa
Shōwa-kausi
Miehitetty Japani
Heisei-kausi
Reiwa-kausi
Sengoku-kausi (jap. 戦国時代, Sengoku-jidai) eli taistelevien valtioiden aikakausi on ajanjakso Japanin historiassa suunnilleen 1400-luvun puolivälistä 1600-luvun alkuun. Ōnin-sotaa (1467–1477) pidetään yleensä Sengoku-kauden alkuna. Sodassa itäinen armeija (Hosokawan perhe liittolaisineen) taisteli yhdentoista vuoden ajan Yamana-suvun kanssa Kiotossa ja sen ympäristössä.
Kauden aikana valta oli periaatteessa Ashikaga-shōgunaatin käsissä. Levottomuuksien aikana keskusvallan merkitys pieneni, ja daimiot saivat enemmän valtaa. Ajasta puhutaankin joskus Japanin feodaalikautena.
Tunnetuimpia daimioita olivat Oda Nobunaga, Toyotomi Hideyoshi ja Tokugawa Ieyasu. Sengoku-kausi päättyi Sekigaharan taisteluun vuonna 1600.
Japanilaisessa kulttuurissa Sengoku-kautta pidetään eräänlaisena ”villin lännen ajanjaksona”, ja monet seikkailusarjakuvat, kertomukset ja elokuvat sijoittuvat tälle ajalle. Esimerkkeinä mainittakoon Akira Kurosawan Kagemusha – varjokenraali ja Kätketty linnake, James Clavellin romaani Shōgun sekä manga- ja animesarja Inuyasha.
Aiheesta muualla

Kuvia tai muita tiedostoja aiheesta Sengoku-kausi Wikimedia Commonsissa
Sengskrokenin kirkko

| Sengskrokenin kirkko Sengskroken kirke |
| --- | --- |
 Kirkko vuonna 2009.
Sijainti:  Kalsa, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1962
Materiaali:  puu
Istumapaikkoja:  225
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sengskrokenin kirkko (norj. Sengskroken kirke) on Kalsan kunnassa Norjassa sijaitseva puinen pitkäkirkko vuodelta 1962.
Aiheesta muualla

Kuvia tai muita tiedostoja aiheesta Sengskrokenin kirkko Wikimedia Commonsissa
Seol Gi-hyeon

| 0 | 1 | 2 |
| --- | --- | --- |

Henkilötiedot
Syntymäaika: 8. tammikuuta 1979 (ikä 45)
Syntymäpaikka: Jeongseon, Gangwon, Etelä-Korea
Pelipaikka: hyökkääjä
Pituus: 187 cm
Junioriseurat
1997–2000: Kwangwoon University
Seurat
| Vuodet | Seura | O (M) |
| 2000–2001 2001–2004 2004–2006 2006–2007 2007–2010 2009 2010 2011 2012–2014 | Royal Antwerp Anderlecht Wolverhampton Wanderers Reading Fulham → Al-Hilal (laina) Pohang Steelers Ulsan Hyundai Incheon United | 25 0(12) 72 0(18) 69 0(8) 30 0(4) 17 0(1) 07 0(1)    |
Maajoukkue
| 2000–2009 |  Etelä-Korea | 83 0(19) |
 Seurajoukkueuran tilastot kattavat vain kansalliset sarjat, päivitetty 15. elokuuta 2009.  Maajoukkueuran tilastot päivitetty 7. helmikuuta 2019.
Seol Gi-hyeon (hangul 설기현, hanja 薛琦鉉, Seol Gi-Hyeon, kirjoitetaan myös Seol Ki-Hyeon; 8. tammikuuta 1979 Jeongseon, Gangwon, Etelä-Korea) on eteläkorealainen jalkapalloilija, pelipaikaltaan hyökkääjä. Hän pelasi huippuvuosinaan Belgian ja Englannin pääsarjassa.
Seolia on kuvailtu älykkääksi hyökkääjäksi, joka voi pelata keskellä tai oikealla puolella.
Ura > Seurajoukkueissa

Seol aloitti pääsarjauransa vuonna 2000 belgialaisessa Royal Antwerpin joukkueessa. Seuraavana vuonna hän siirtyi Anderlecht-seuraan.
Vuonna 2004 Seol siirtyi Englannin Mestaruussarjaan Wolverhampton Wanderersiin. Hän pelasi kaudella 2004–2005 30 pelissä ja teki niissä neljä maalia. Seuraavalla kaudella lukema oli sama. Seol oli pettynyt, kun Wolverhampton ei noussut Valioliigaan, ja halusi siirtyä valioliigaseuraan vuoden 2006 MM-kilpailuiden jälkeen.
Seol siirtyi Valioliigaan nousseen Readingin riveihin 12. heinäkuuta 2006 1,2 miljoonan punnan sopimuksella. Ensimmäisen maalinsa hän teki 16. syyskuuta 2006 ottelussa Sheffield Unitedia vastaan Readingin 2–1-voittoon päättyneessä ottelussa. Hän viimeisteli kaudella yhteensä neljä maalia.
Seol jätti Readingin 31. elokuuta 2007 ja siirtyi Fulhamiin kolmeksi vuodeksi vaihtokaupassa, jossa Liam Rosenior siirtyi Readingiin. Readingin johtaja Steve Coppell varmisti Seolin siirron johtuneen heidän huonoista väleistään. Seol teki ensimmäisen maalinsa Fulhamissa vasta 16. elokuuta 2008 Hull Cityä vastaan. Fulham hävisi ottelun 2–1. Seol kärsi vähästä peliajasta ja hän siirtyi kuuden kuukauden lainasopimuksella saudi-arabialaisen Al-Hilalin riveihin. Seol on sanonut etsivänsä paikkaa Fulhamin kokoonpanosta.
Ura > Maajoukkue

Seol pelasi Etelä-Korean paidassa vuoden 2001 Maanosaliittojen cupissa sekä vuosien 2000 ja 2004 Aasian-MM-kilpailuissa. Tämän lisäksi hän on osallistunut vuoden 2000 CONCACAF Gold Cupiin.
Seol pelasi ensimmäisen MM-turnauksensa kotiyleisönsä edessä, kun Etelä-Korea ja Japani järjestivät vuoden 2002 MM-kilpailut. Hän oli joukkueensa avainpelaajia, ja hän teki ikimuistoisen maalin Italiaa vastaan neljännesvälierässä. Pohjois-Korea lopulta voitti ottelun jatkoajalla 2–1 ja eteni puolivälieriin Espanjaa vastaan. Ottelussa oli rangaistuspotkut, joissa Seol onnistui johtamalla maansa välieriin. Seol edusti maataan vuoden 2006 MM-kilpailuissa, jossa hän pelasi kahdessa ottelussa ja istui yhden vaihtopenkillä.
Seol pelasi kaikkiaan 83 maaottelua, joista viimeisen vuonna 2009. Hän teki maaotteluissa 19 maalia.
Aiheesta muualla

Kuvia tai muita tiedostoja aiheesta Seol Gi-hyeon Wikimedia Commonsissa
Etelä-Korean joukkue – Jalkapallon MM-kilpailut 2002
1 Lee Woon-jae
2 Hyun Young-min
3 Choi Sung-yong
4 Choi Jin-cheul
5 Kim Nam-il
6 Yoo Sang-chul
7 Kim Tae-young
8 Choi Tae-uk
9 Seol Gi-hyeon
10 Lee Young-pyo
11 Choi Yong-soo
12 Kim Byung-ji
13 Lee Eul-yong
14 Lee Chun-soo
15 Lee Min-sung
16 Cha Du-ri
17 Yoon Jong-hwan
18 Hwang Sun-hong
19 Ahn Jeong-hwan
20 Hong Myung-bo
21 Park Ji-sung
22 Song Chong-gug
23 Choi Eun-sung
Valmentaja Hiddink
Etelä-Korean joukkue – Jalkapallon MM-kilpailut 2006
1 Lee Woon-jae |
2 Kim Yeong-cheol |
3 Kim Dong-jin |
4 Choi Jin-cheol |
5 Kim Nam-il |
6 Kim Jin-gyu |
7 Park Ji-seong |
8 Kim Du-hyeon |
9 Ahn Jeong-hwan |
10 Park Ju-yeong |
11 Seol Gi-hyeon |
12 Lee Yeong-pyo |
13 Lee Eul-yong |
14 Lee Cheon-su |
15 Baek Ji-hun |
16 Chung Gyeong-ho |
17 Lee Ho |
18 Kim Sang-sik |
19 Cho Jae-jin |
20 Kim Yong-dae |
21 Kim Yeong-gwang |
22 Song Jong-guk |
23 Cho Won-hui |
Valmentaja Advocaat
Senghenyddin kaivosturma

| Senghenyddin kaivosturma |
| --- | --- |
 Kaivoksen suuaukolle kerääntynyt väkijoukko räjähdyksen jälkeen.
Päivämäärä:  14. lokakuuta 1913
Tapahtumapaikka:  Senghenydd, Wales, 
Syy:  metaanikaasun syttyminen
Kuolleita:  440
Senghenyddin kaivosturma tapahtui Senghenyddissä Aber laaksossa lähellä Caerphillyä Etelä-Walesissa 14. lokakuuta 1913 kello 8:00. Universal Colliery -kaivoksella sattuneessa räjähdyksessä, jonka aiheutti metaanikaasun syttyminen, kuoli 439 kaivostyöläistä ja yksi pelastaja. Räjähdys oli niin voimakas että se työnsi painavan hissinhäkin ylös takaisin kaivoskuilusta rikkoen rakenteet kuilun suulta.
Kylässä oli koettu jo aikaisemmin kaivosonnettomuus vuonna 1901, jolloin 81 sai surmansa, mutta kaikeksi onneksi se tapahtui työvuorojen välillä, jolloin suurin osa miehistä oli maan päällä. Se herätti katkeruutta etteivät kaivoksen omistajat olleet tämän ensimmäisen onnettomuuden jälkeen suostuneet parantamaan turvatoimia. Tällä kertaa lähes kaikki miehet olivat maan alla, lähes 1 000, osa heitä  oli kylläkin poikia vielä. Pelastustoimet kestivät kolme viikkoa.
Ensimmäisen maailmansodan syttyminen vuotta myöhemmin ei hävittänyt muistoa Senghenyddin kaivosturmasta. Turman jäljiltä jäi 542 orpoa lasta ja yli kaksi sataa naista jäi leskeksi. Tämän sekä muiden kaivosonnettomuuksien muistoksi paljastettiin muistomerkki turman satavuotispäivänä.
Aiheesta muualla

Kuvia tai muita tiedostoja aiheesta Senghenyddin kaivosturma Wikimedia Commonsissa
Sateenkaariahven

| Sateenkaariahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Cichlasomatinae
Suku::  Herotilapia  Pellegrin, 1904
Laji::  multispinosa
Kaksiosainen nimi
 Herotilapia multispinosa  Günther 1867 
Katso myös
   Sateenkaariahven Wikispeciesissä   Sateenkaariahven Commonsissa 
Infobox OKNimi-testi OK: 
Sateenkaariahven (Herotilapia multispinosa) on keskikokoinen kirjoahven, sukunsa ainoa laji.
Koko ja ulkonäkö

Sateenkaariahven kasvaa 9–12 cm pitkäksi. Kala on yleisväriltään harmaansininen. Sen kyljessä kulkee tumma vaakajuova, joka katkeaa pystysuuntaisten ”sadejuovien” kohdalta. Koiras on värikkäämpi kuin naaras ja sen evien kärjissä on lippumaiset ulokkeet. Ulkoiset erot ovat hyvin pienet. Koirasta ja naarasta on erittäin vaikea erottaa toisistaan kututapahtuman ulkopuolella. Kalan väri vaihtelee sen mielialan mukaan, ja akvaariossa kasvaneet ovat joskus hailakammanvärisiä kuin villit lajitoverinsa.
Alkuperä

Sateenkaariahven elää villinä Keski-Amerikan joissa: Costa Ricassa, Hondurasissa, sekä Nicaraguassa.
Käyttäytyminen ja lisääntyminen

Sateenkaariahvenet ovat melko rauhallisia kaloja, joita ei pitäisi pitää kovin aggressiivisten lajien seurassa. Ne voivat kutea myös seura-akvaariossa. Kaksi naarasta voi kutea yhdessä, mutta kudun hedelmöittämiseen tarvitaan koirasta. Ainoastaan kututapahtuman aikana voi varmistaa kalojen sukupuolen tarkkailemalla kalojen sukuelimiä.
Vesiolot ja ravinto

Sateenkaariahvenille sopivan veden pH on 6,5–8,0; kovuus keskikova (°dH: 9,0–20,0); ja lämpötila 21–29 °C. Ravinnoksi kelpaa oikeastaan kaikki akvaarioon laitettava ruoka: lihapitoiset rakeet, hiutaleet, katkarapupelletit, pakasteet, jopa kesäkurpitsa kelpaa. Ahne, jopa röyhkeä ruokailija, kuten useimmat kirjoahvenet.
Aiheesta muualla

Species in the genus Herotilapia. (peilipalvelin) FishBase. Froese, R. & Pauly, D. (toim.). (englanniksi)
Laura Holopainen[vanhentunut linkki]
The Aquarium Wiki
Sarajärvi (Ruovesi)

| Sarajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°51′02″N, 24°06′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Vaskunjärveen 
Järvinumero:  35.326.1.003
Mittaustietoja
Pinnankorkeus:  160,4 m  
Rantaviiva:  0,492 km  
Pinta-ala:  1,738 ha  
Saaria:  ei saaria 
 fiSarajärvi 
Sarajärvi  on Pirkanmaalla Ruovedellä Jäminkipohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,7 hehtaaria ja se on 200 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Myllyojan valuma-alueeseen (35.326) se kuuluu. Järven vedenpinnan korkeus on 160,4 metriä mpy.
Share International

Share International on Benjamin Cremen perustama uskonnollinen järjestö. Järjestö uskoo, että Maitreya, maailmanopettaja, liikkuu ihmisten keskuudessa ja levittää uskoa häneen. Järjestön mukaan eri uskontojen jumaluudet kuten Jeesus, Buddha,  Mahdi ja Krishna ovat Maitreyan henkilöitymiä. Järjestöllä keskustoimipaikat ovat Lontoossa, Amsterdamissa, Tokiossa ja Los Angelesissa. Järjestö tunnetaan myös nimellä Tara Center heidän Los Angelesin toimipaikkansa mukaan.
Aiheesta muualla

www.share.fi
Sergei Grinkov

Grinkoville ja Gordejevalle omistettu azerbaidžanilainen postimerkki
Sergei Mihailovitš Grinkov (ven. Сергей Михайлович Гриньков, 4. helmikuuta 1967 Moskova – 20. marraskuuta 1995 Lake Placid) oli venäläinen paritaitoluistelija. Hän kuoli yllättäen vuonna 1995.
Ura

Grinkov luisteli yhdessä Jekaterina Gordejevan kanssa. Olympialaisissa he voittivat kultaa Calgaryssa 1988 ja Lillehammerissa 1994. Maailmanmestaruuskisoissa pari voitti kultaa vuosina 1986, 1987, 1989 ja 1990 sekä hopeaa vuonna 1988. EM-kilpailuissa he voittivat kultaa vuosina 1988, 1990 ja 1994 sekä hopeaa vuonna 1986. Grinkov meni naimisiin parinsa Jekaterina Gordejevan kanssa huhtikuussa 1991. Heidän tyttärensä Daria syntyi vuonna 1992.
Kuolema

Grinkov kuoli yllättäen sydänkohtaukseen omissa harjoituksissaan vuonna 1995, Lake Placidissa.
Satoshi Ōtomo

| Henkilötiedot |
| --- | --- | --- |
Koko nimi: Satoshi Erasmo Ōtomo
Syntymäaika: 1. lokakuuta 1981 (ikä 43)
Syntymäpaikka: Chiba, Japani
Kansalaisuus:  Filippiinit[lähde? ]
Pelipaikka: Keskikenttäpelaaja
Pituus: 172 cm
Seurat
| Vuodet | Seura | O (M) |
| 2000-2002 2003 2004-2005 2006 2007-2009 2010 2010-2011 2011-2012 2013 2014 2015 2015 2016-2018 2018 | Vegalta Sendai Sagan Tosu Yokohama FC TDK FC Gifu Persib Bandung Bontang Persela Lamongan Ayeyawady United Trat Global Yokogawa Musashino FC Voltes Davao Aguilas |  |
Maajoukkue
| 2014 | Filippiinit | 1 (0) |
Satoshi Ōtomo (jap. 大友 慧, Ōtomo Satoshi, s. 1. lokakuuta 1981 Chiba) on filippiiniläis-japanilainen jalkapalloilija.
Jalkapallomaajoukkue

Ōtomo debytoi Filippiinien maajoukkueessa 2014.
Seal Beach

| Seal Beach |
| --- | --- |

 Koordinaatit: 33°45′33″N, 118°4′57″W 
Valtio:  Yhdysvallat
Osavaltio:  Kalifornia
Piirikunta:  Orange
Hallinto:  
 – Pormestari:  Charles Antos
Pinta-ala:  
 – Kokonaispinta-ala:  34,2 km²
 – Josta vettä:  4,5 km² 
Korkeus:  13 m
Väkiluku (2020):  25 242
 – Väestötiheys:  810,3 as./km²
Aikavyöhyke:  UTC-8 (UTC-7)
 
 http://ci.seal-beach.ca.us/ 
Infobox OKVirheellinen NIMI-arvo: 
Seal Beach on kaupunki Orangen piirikunnan luoteisosassa, Kaliforniassa. Sen väkiluku oli 25 252 vuonna 2020.
Väestö

Seal Beachin asukkaista 80,9 % on valkoisia, 10,6 % aasialaisia, 2,2 % mustia ja 0,3 % alkuperäisasukkaita prosenttia aasialaisia. 15,6 asukkaista puhui kotonaan jotain muuta kieltä kuin englantia ja 15,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Seal Beach Wikimedia Commonsissa
Samuel Brannan

Samuel Brannan
Samuel Brannan (2. maaliskuuta 1819 – 14. toukokuuta 1899) oli yhdysvaltalainen uudisasukas, liikemies ja toimittaja, joka perusti sanfranciscolaisen California Star -sanomalehden. Häntä pidetään Kalifornian kultaryntäyksen ensimmäisenä julkaisijana ja ryntäyksen ensimmäisenä miljonäärinä.
Brannan oli värikas ja energinen hahmo 1800-luvun puolivälin Kaliforniassa ja erityisesti San Franciscossa.
Varhainen ura

Samuel Brannan syntyi Sacossa, Mainessa. 14-vuotiaana hän muutti perheensä mukana Ohioon, missä hän opiskeli painajaksi. Hän liittyi Kristuksen kirkkoon. Vuonna 1844 Brannan muutti New Yorkiin ja alkoi julkaista mormonilehteä The Prophet. Kirkon johtajan, Joseph Smithin, murhan jälkeen seurakunta päätti siirtää toimintansa Nauvoosta, Illinoista. Useita vaihtoehtoja pohdittiin, mutta helmikuussa 1846 kirkon johtajien hyväksymänä Brannan ja noin 240 kirkon jäsentä lähtivät New Yorkista Kap Hornin kautta kohti Pohjois-Kaliforniaa. Brannanilla oli vanhentunut kirjapaino ja kokonainen jauhomylly matkatavaroinaan. Pysähdyttyään Honolulussa he saapuivat 31. heinäkuuta meksikolaiseen Yerba Buenan satamakaupunkiin, nykyiseen San Franciscoon. Kaupungin asukasluku kolminkertaistui ja Brannan nimitettiin kirkon paikalliseksi johtajaksi.
Ura Kaliforniassa

Brannan perusti San Franciscon ensimmäisen sanomalehden California Starin. Sanomalehti oli Montereyssä ilmestyneen The Californianin jälkeen toinen altacalifornialainen sanomalehti. Lehden ensimmäinen numero julkaistiin 15. elokuuta 1846. California Star ja The Californian yhdistyivät vuonna 1848 ja muodostivat lehden nimellä The Daily Alta California. Brannan perusti myös San Franciscon ensimmäisen koulun. Vuonna 1847 hän avasi kaupan Sutter’s Fortissa lähellä nykyistä Sacramentoa.
Kesäkuussa 1847 Brannan matkusti Wyomingin Green Riveriin tapaamaan Brigham Youngia, joka toimi Myöhempien Aikojen Pyhien Jeesuksen Kristuksen kirkon johtajana ja joka johdatti ensimmäistä mormonijoukkoa Great Basinin halki. Brannan suotutteli Youngia asettumaan Kaliforniaan, mutta Young kieltäytyi ja päätti asettua nykyisen Utahin alueelle.
Ura Kaliforniassa > Kalifornian kultaryntäys

Vuoden 1848 alussa John Sutterin työntekijät maksoivat ostoksensa Brannanin kaupassa Sutter’s Millistä löytämällään kullalla. Brannan meni paikalle ja sai kirkon johtajana kunnianosoituksena osan kirkon jäsenten vapaa-ajallaan löytämästä kullasta. Tämän jälkeen Brannan osti kaikki San Franciscosta löytämänsä lapiot ja juoksi kadulla huutaen kultaa, kultaa American Riverillä. California Star ei voinut julkaista uutista, koska henkilöstö oli jo matkannut kultakentille.
Ura Kaliforniassa > San Francisco

Brannan oli avannut useita kauppoja myydäkseen tavaroita kullankaivajille. Kaupat tuottivat hyvin, ja hän ryhtyi ostamaan maata San Franciscosta. Samaan aikaan Brannania kuitenkin epäiltiin kirkon rahojen ohjaamisesta omaan käyttöönsä. Brannanin luo lähetettiin valtuuskunta tutkimaan asiaa. Brannan kehotti valtuuskuntaa palaamaan Brigham Youngin luo ja kertomaan hänelle, että Brannan palauttaa Herran rahat sen jälkeen, kun hän saa Herran allekirjoittaman kuitin. Historioitsijat, kuten Will Bagley, pitävät tätä kuitenkin todennäköisesti vain tarinana. Brannan valittiin San Franciscon ensimmäiseen kaupunginvaltuustoon. Alueella tapahtuneiden rikosten jälkeen hän auttoi perustamaan San Francisco Committee of Vigilancen, joka käytännössä toimi kaupungin poliisina. Ryhmä tappoi irtolaisen, ja vaikka Brannan ei itse ollut mukana operaatiossa, häntä pidettiin kuitenkin syyllisenä ja hänet erotettiin kirkon johdosta.
Vuonna 1851 Brannan vieraili Havaijilla ja osti runsaasti maata Honolulusta. Vuonna 1853 hänet valittiin senaattoriksi Kalifornian osavaltion senaattiin. Hän oli mukana muodostamassa kauppasuhteita Kiinaan ja Meksikoon sekä perusti pankkeja, rakensi rautateitä ja sähkötysyhtiöitä eri puolille Kaliforniaa.
Ura Kaliforniassa > Calistoga

Brannan vierailtua Napa Valleyn kuumilla lähteillä vuonna 1859 hän ryhtyi suunnittelemaan alueelle uutta lomanviettopaikkaa. Hän osti lähteitä ympäröineet maat ja perusti Calistogan kaupungin. Brannan myös perusti Napa Valleyn rautatieyhtiön vuonna 1864, jotta turistit pystyisivät helpommin saavuttamaan alueen San Franciscon lahdelta.
Vuonna 1872 Anna Eliza Corwin erosi Brannanista. Brannan menetti erossa suuren osan omaisuudestaan, koska oikeus katsoi hänen vaimonsa olevan oikeutettu puoleen tämän omaisuudesta. Osuus oli maksettava käteisenä. Koska suuri osa Brannin omaisuudesta oli kiinteistöinä, hän joutui myymään omaisuuttaan kyetäkseen maksamaan vaimon osuuden.
Ura Kaliforniassa > Etelä-Kalifornia

Eron jälkeen Brannan perusti panimon. Hän kuitenkin alkoholisoitui, hylkäsi San Franciscon ja ajautui San Diegoon, avioitui uudelleen ja asettui asumaan pienelle maatilalle lähelle Meksikon rajaa. Hän sijoitti kiinteistöspekulaatioihin Meksikossa, ja vuonna 1888 hän sai Meksikon hallitukselta korkoina 49 000 dollaria. Hän lopetti juomisen, maksoi velkansa ja kuoli 14. toukokuuta 1889 Escondidossa, Kaliforniassa. Hänen omaisuudellaan ei pystytty kattamaan edes hautajaisista aiheutuneita kuluja.
Perintö

Kaliforniassa on useita Brannanin mukaan nimettyjä paikkoja. San Franciscossa on muun muassa Brannan Street, Brannan Island ja Brannan Bluff. Calistoga ja Yuba City pitävät Brannania perustajanaan. Yhdessä John Augustus Sutterin, William Tecumseh Shermanin ja Edward Ordin kanssa Brannan loi Sacramenton kaupungin epävirallisen perustan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Samuel Brannan
Käännös suomeksi